අපරාධ රැසකට සම්බන්ධ කංජිපානි ලොකු පැටී රොටඹ අමිල බෙලරූස් දැලේ පැටලෙති
බෙලරූස් රාජ්යයේදී එරට පොලිසිය මගින් අත්අඩංගුවට ගත් මෙරට ප්රධාන පෙළේ පාතාල කල්ලි නායකයන් බව කියන කංජිපානි ඉම්රාන් ලොකු පැටී සහ රොටඹේ අමිල කඩිනමින් මෙරටට ගෙන්වා ගැනීම සඳහා රාජ්යතාන්ත්රික මට්ටමින් සාකච්ඡා ආරම්භ කර ඇත මේ අතර මෙම අපරාධකරුවන් ගෙන්වා ගැනීම සඳහා අපරාධ පරීක්ෂණ දෙපාර්තමේන්තුව සහ ජාත්යන්තර පොලිසිය ද මේ වනවිට සාකච්ඡා කරමින් සිටින බව පොලිස් මූලස්ථාන ආරංචි මාර්ග පැවසීය ක්ලබ් වසන්ත ඝාතනයේ මහ මොළකාරයන් ලෙස සැලකෙන මෙම පාතාල ප්රබලයන් තිදෙනා අත්අඩංගුවට ගෙන ඇත්තේ බෙලරූස් රාජ්යයේ සිට ප්රංශයට පලායෑමට සූදානමින් සිටියදීය ක්ලබ් වසන්ත ඝාතන සිද්ධියෙන් පසු මෙම පාතාල නායකයන් තිදෙනා පිළිබඳව ජාත්යන්තර පොලිසිය වෙත විශේෂ දැනුම්දීමක් කිරීමට පොලිස් මූලස්ථානය කටයුතු කර තිබිණි එමෙන්ම රාජ්යතාන්ත්රික මට්ටමින් ද මෙම අපරාධකාරයන් පිළිබඳව තානාපති කාර්යාල හරහා ද දැනුම් දීම් කර තිබූ බව පොලිස් ආරංචි මාර්ග පැවසීය ඒ අනුව බෙලරූස් පොලිසිය කළ වැටලීමකදී ලොකු පැටී නමැත්තා එරට ගුවන්තොටුපළකදී අත්අඩංගුවට ගැනීමට හැකි විය ලොකු පැටී ඩුබායි රාජ්යයේ සිට බෙලරූස් රාජ්යය වෙත ගොස් ඇත්තේ එහි සිටින කංජිපානි ඉම්රාන් සහ රොටඹේ අමිල හමුවීම සඳහාය ලොකු පැටී අත්අඩංගුවට ගෙන ප්රශ්න කිරීමේදී කංජිපානි ඉම්රාන් සහ රොටඹේ අමිල නමැති අපරාධකාරයන් පිළිබඳ තොරතුරු හෙළිකරගත් බෙලරූස් පොලිසිය ඔවුන් පදිංචිව සිටි නිවස වටලා ඇත එහෙත් ඒ වනවිටත් මෙම පාතාල නායකයන් දෙදෙනා නිවස අතහැර ගොස් තිබිණි පසුව බෙලරූස් පොලිසිය කළ විමර්ශනයකදී කංජිපානි ඉම්රාන් සහ රොටඹේ අමිල අත්අඩංගුවට ගැනීමට හැකිව තිබිණ මේ වනවිට මෙම අපරාධකාරයන් තිදෙනා බෙලරූස් පොලිසියේ විශේෂ ඒකකයක රඳවාගෙන දීර්ඝ ලෙස ප්රශ්න කරගෙන යයි මෙම පාතාල නායකයන් තිදෙනා මෙරටට ගෙන්වා ගැනීමට සාකච්ඡා කර ඊට අවශ්ය පරිසරය සකස් කරගෙන අපරාධ පරීක්ෂණ දෙපාර්තමේන්තුවේ නිලධාරීන් කණ්ඩායමක් එහි යැවීමට කටයුතු කරන බව පොලිස් මූලස්ථාන ආරංචි මාර්ග කීය මේ අතර තවත් ආරංචි මාර්ගයක් සඳහන් කළේ කංජිපානි ඉම්රාන් අත්අඩංගුවට පත්වීම තවම තහවුරු වී නැති බවයි එසේ වුවද ඔහු වෙනත් අන්වර්ථ නම්වලින් පෙනී සිට ඇත්ද යන්න ගැන ද දැන් පරීක්ෂණ අංශවල අවධානයට යොමු වී තිබේ හේමන්ත රන්දුණු